ŉ Pizza-rok vir jou troudag | Maroela Media
Chicago Town, ŉ maatskappy in die Verenigde Koninkryk wat bevrore pizzas verkoop, het ŉ spesiale “Pizza Bridal Package” beskikbaar gemaak vir ŉ voornemende bruid. Die wenner ontvang ŉ pizza-trourok, wat losweg gebaseer is op Rihanna se rok wat sy in 2015 na die Met Gala gedra het.
ŉ Seslaag-pizzakoek met verskeie pizzas uit die maatskappy se reeks en ŉ “ruiker” van pizza is ook deel van die prys. Die pasgetroudes slaan ook ŉ wittebroodsreis na Chicago los met ongeveer R8 600 kontant wat hulle kan spandeer.
Volgens die handelsmerk beskou meer as ŉ derde van Britte dat die kos, wat by ŉ troue bedien word, belangriker as om te sien hoe die twee verliefdes aan mekaar trou beloof. Pizza is glo in groot aanvraag by troues en ŉ vyfde van Britte het gesê hulle het dit ná die seremonie aangebied.
Volgens Rachel Bradshaw, handelsmerkbestuurder van Chicago Town, het hul navorsing aangetoon dat meer as die helfte van Britte opgewonde sal wees om ŉ troue by te woon waar pizza bedien word. “Ons is dus verheug om die wêreld se eerste Pizza Bridal Package bekend te stel.”
Slegs paartjies wat voor of op 21 Desember 2019 in Engeland trou kan vir dié prys in aanmerking kom en die pasgetroudes moet voor die einde van 2020 op wittebrood gaan. Stuur ŉ e-pos aan [email protected] met “Pizza Wedding” in die onderwerpveld as jy vir dié kompetisie wil inskryf.
Wel, dan eet jy sommer die bruid en pizza op.
baie uniek baie goeie ontwerp
Maar vir n troudag
Klink vir my bietjie na kos mors as die ‘ruiker’ gegooi gaan word en die dames vang dit mis. Haha.
Ek is ‘all for’ die pizza-bedien idee, maar die rok vir ‘n troue is bietjie een te veel. ‘Each to his own, I guess’.
Neeeeee o jinne. hou VERBY. Aaklig. sal my afsit van Pizza